Suchinthana/ta-wikipedia huggingface dataset:
மீனு கவுர்

மீனு கவுர் (Meenu Gaur) என்பவர் இலண்டனை தளமாகக் கொண்டு இயங்கும் பிரித்தானிய-இந்திய இயக்குநர் மற்றும் திரைக்கதை ஆசிரியர் ஆவார். இவர் ஃபர்ஜாப் நபியுடன் இணைந்து எழுதி இயக்கிய 2013 ஆம் ஆண்டய பாக்கிதிதான் திரைப்படமான ஜிந்தா பாகுக் படத்துக்காக மிகவும் பிரபலமானார். இப்படம் ஆஸ்கார் விருதுகளில் வெளிநாட்டுப் படப் பிரிவில் நுழைந்தது. லோகார்னோ சர்வதேச திரைப்பட விழாவின் ஓபன் டோர்ஸ் ஹப் திட்டத்தின் ஆதரவுடன் 'பர்சாக்: பிட்வீன் ஹெவன் அண்ட் ஹெல்' என்ற பெயரிலான படத்தில் இவர் தற்போது பணிபுரிந்து வருகிறார். அண்மையில், எஸ்.ஓ.ஏ.எஸ், இலண்டன் பல்கலைக்கழகம் தன் பல்கலைக்கழகத்தின் குறிப்பிடத்தக்க முன்னாள் மாணவர்களைக் கொண்டாடும் வகையில் அதன் ஒரு பகுதியாக முன்னாள் மாணவர் தொடரின் ஒரு பகுதியாக கல்வி நிலையத்தின் சுவர்களில் இவரது உருவப்படத்தை அமைத்தது.

ஜிந்தா பாக் 
2013 இல்  மட்டீலா பிலிம்ஸ் என்ற திரைப்பட தயாரிப்பு நிறுவனத்தின் கீழ் ஜிந்தா பாக் என்ற பாகிக்கிதான் திரைப்படத்தை மீனு இணைந்து இயக்கினார். பாக்கித்தான் திரைத்துறையை மீண்டும் வெளிச்சத்திற்கு கொண்டு வந்ததற்காக, பாக்கித்தானிய திரைப்பட இயக்குநர்களிடமிருந்தும், விமர்சகர்களிடமிருந்தும் மகத்தான பாராட்டுகளை மீனு பெற்றார். ஜிந்தா பாக் பாக்கித்தானில் அதிகம் வசூல் செய்த படங்களில் ஒன்றாக மாறியது. மேலும் 86வது அகாதமி விருதுகளில் சிறந்த சர்வதேச திரைப்படத்திற்கான அகாதமி விருதுக்கான அதிகாரப்பூர்வ தேர்வு உட்பட பல பாராட்டுகளையும் அங்கீகாரத்தையும் பெற்றது. இருப்பினும் இறுதிச் சுற்று போட்டியில் இருந்து வெளியேறியது. 1959 இன் தி டே ஷால் டான் மற்றும் 1963 இன் தி வெயில்  ஆகிய படங்களுக்குப் பிறகு, 50 ஆண்டுகளில் ஆஸ்கார் விருதுக்கு சமர்ப்பிக்கப்பட்ட மூன்றாவது பாக்கித்தான் திரைப்படமாக ஜிந்தா பாக் உள்ளது. ஜிந்தா பாக் உலகளவில்  விமர்சன ரீதியான பாராட்டைப் பெற்றது. மேலும் அமெரிக்கா, ஐக்கிய அரபு அமீரகம், பாக்கிஸ்தான் திரையரங்குகளில் வெளியானது. இது பின்னர் 2015 இல் நெட்பிலிக்சில் வெளியானது.

கதில் ஹசீனான் கே நாம் 
கதில் ஹசீனான் கே நாம் என்பது ஜீ5 இல் வெளிவந்த ஒரு இந்திய மற்றும் பாக்கித்தானிய குற்றப்புனைவு நாடக அசல் வலைத் தொடராகும்.  இது பிரித்தானிய-இந்திய இயக்குநர் மீனு கவுரால் உருவாக்கி இயக்கப்பட்டது. இது ஃபர்ஜாத் நபி மற்றும் மீனு கவுர் ஆகியோரால் எழுதப்பட்டது. இந்தத் தொடரை ஹசன் ராசா அபிடி மற்றும் ஷைல்ஜா கெஜ்ரிவால் தயாரித்துள்ளனர்.  இந்த ஆறு அத்தியாய வலைத் தொடர் 10 டிசம்பர் 2021 அன்று வெளியானது.  அதில் ரூபியா சவுத்ரி, சனம் சயீத், சர்வத் கிலானி, இமான் சுலேமான், ஃபைசா கிலானி ஆகியோர் முக்கிய வேடங்களில் நடித்தனர்.

வேர்ல்ட் ஆன் ஃபயர் 
2022 ஆம் ஆண்டில், பிபிசியின் வெற்றிபெற்ற நாடகப் படமான வேர்ல்ட் ஆன் ஃபயர் இரண்டாவது பருவத்தின் பாகங்களை மீனு கவுர்   இயக்கினார். இரண்டாவது தொடர் 2023 இல் பிபிசி ஒன் மற்றும் பிபிசி  ஐபிளேயரில் ஒளிபரப்பப்படும்

மர்டர் இஸ் ஈசி 
22, பிப்ரவரி, 2023 அன்று அகதா கிறிஸ்டியின் உன்னதமான புதினத்தை அடிப்படையாகக் கொண்டு இவர் மர்டர் இஸ் ஈஸியை இயக்குவார் என்று அறிவிக்கப்பட்டது. பிபிசி ஒன் மற்றும் ஐபிளேயருக்காக மம்மத் ஸ்கிரீன் மற்றும் அகதா கிறிஸ்டி லிமிடெட் மற்றும் பிரிட்பாக்ஸ் இன்டர்நேஷனலுடன் இணைந்து தயாரிக்கிறது.

மேற்கோள்கள்

வெளி இணைப்புகள் 
 

இந்தியப் பெண் திரைப்பட இயக்குநர்கள்
வாழும் நபர்கள்
ஏசர் அக்குமினேட்டம்

ஏசர் அக்குமினேட்டம் (தாவர வகைப்பாடு: Acer acuminatum) என்பது குடும்பத்திலுள்ள 153 இனங்களில் ஒன்றாகும். இதன் தாயகம் நேபாளம், திபெத்து, மேற்கு இமயமலைத்தொடர் என அறிவிக்கப்பட்டுள்ளது.  Acer pectinatum என்பது இதன் இணைப்பெயர் ஆகும். இத்தாவரத்தின் தண்டு பத்து மீட்டர் வரை வளரும் இயல்புடையது. இதில் ஆண், பெண் (dioecious) என தனித்தனி தாவரங்கள் உள்ளது. இதன் பூங்கொத்துப் பழக்குலையானது, 12 முதல் 20 சென்டிமீட்டர் வரை நீளமானதாக இருக்கிறது.

மேற்கோள்கள் 

தாவரவியல் பெயருடையக் கட்டுரைகள்
இந்தியத் தாவரங்கள்
சர்மிளா மந்த்ரே

சர்மிளா மந்த்ரே (பிறப்பு 28 அக்டோபர் 1987) ஓர் இந்திய நடிகையும் மற்றும் தயாரிப்பாளரும் ஆவார், இவர் முதன்மையாக கன்னட படங்களில் பணிபுரிகிறார். இவர் சஜ்னி (2007) என்ற படத்தின் மூலம் அறிமுகமானார். பின்னர் அதே ஆண்டு கிருஷ்ணா  என்ற படத்தில் தோன்ரினார் பிரபலமானர்.  இவனுக்கு எங்கேயோ மச்சம் இருக்கு (2018) என்ற தமிழ்த் திரைப்படத்தின் மூலம் மந்த்ரே தயாரிப்பாளராகவும் மாறினார்.

பிறகு, சங்கட (2009) மற்றும் சுயம்வர (2010) என்ற கன்னடப் படங்களில் நடித்தார். தமிழில் மிரட்டல் (2012) மற்றும் தெலுங்கில் கெவ்வு கேகா (2013) படங்களின் மூலம் அறிமுகமானார். கெவ்வு கேகா படத்திற்காக, இவர் சிறந்த பெண் அறிமுகத்திற்கானதென்னிந்திய சர்வதேச திரைப்பட விருதைப் பெற்றார் . ஆகே (2017) மற்றும் காலிபட்டா 2 (2022) ஆகியவை சர்மிளாவின் மற்ற குறிப்பிடத்தக்க படங்கள் ஆகும்.

ஆரம்ப வாழ்க்கை மற்றும் பின்னணி 
சர்மிளா மந்த்ரே, 28 அக்டோபர் 1987 அன்று  கர்நாடகா மாநிலம் பெங்களூரில் பிறந்தார். இவரது தந்தை தயானந்த மந்த்ரே ஒரு தொழிலதிபரும் மற்றும் தானுந்து பந்தய ஆர்வலரும் ஆவார். இவரது தாத்தா ராமானந்த நாராயணராவ் மந்த்ரே  ஒரு திரைப்பட தயாரிப்பாளரும், விநியோகஸ்ரும் மற்றும் பெங்களூரு சங்கம் டாக்கீஸ் நிறுவனரும் ஆவார்.  திரைப்பட தயாரிப்பாளரான சுனந்தா முரளி மனோகர் இவரது அத்தையாவார். பெங்களூரில் உள்ள சோபியா உயர்நிலைப் பள்ளியில் பள்ளிப் படிப்பை முடித்தார்.

சொந்த வாழ்க்கை 
மந்த்ரே தனது பெயரை ஷர்மிளா மாண்ட்ரேவிலிருந்து ஷர்மிலா மாண்ட்ரே என்று 2013 இல் மாற்றிக்கொண்டார். இது ஒரு தனிப்பட்ட விருப்பம் என்று அவர் கூறினார்.

பிற பணிகள் 
2018 இல், சர்மிளா மந்த்ரே புரொடக்சன்ஸ் என்ற பெயரில் தனது சொந்த தயாரிப்பு நிறுவனத்தை  தொடங்கினார். இவனுக்கு எங்கேயோ மச்சம் இருக்கு (2018) மற்றும் நானும் சிங்கிள்தான் ஆகிய தமிழ் படங்களைத் தனது தயாரிப்பு நிறுவனத்தில் தயாரித்துள்ளார். தமிழ் படங்களான சண்டக்காரி மற்றும் காதல் கொஞ்சம் தூக்கலா மற்றும் கன்னட படமான தசரா போன்ற படங்களை தனது நிறுவனத்தில் தயாரித்து அதில் இவர் நடித்தும் இருந்தார்.

தி டைம்ஸ் ஆஃப் இந்தியா மிகவும் விரும்பத்தக்க 25 பெண்கள் பட்டியலில் இவரை 2012 இல் 10வது இடத்திலும் 2014 இல் 8வது இடத்திலிலும் சேர்த்தது. அதன் 2020 ஆம் ஆண்டின் மிகவும் விரும்பத்தக்க 30 பெண்கள் பட்டியலில், இவர் 20வது இடத்தைப் பிடித்தார்.

மேற்கோள்கள்

வெளி இணைப்புகள் 
 

இந்தித் திரைப்பட நடிகைகள்
தெலுங்குத் திரைப்பட நடிகைகள்
1990 பிறப்புகள்
கன்னடத் திரைப்பட நடிகைகள்
வாழும் நபர்கள்
சாரணர் இயக்கத்தின் உலக அமைப்பு

சாரணர் இயக்கத்தின் உலக அமைப்பு (World Organization of the Scout Movement சுருக்கமாக WOSM / / ) என்பது மிகப்பெரிய சர்வதேச சாரணிய அமைப்பாகும். இது மொத்தம் 174 உறுப்பினர்களைக் கொண்டுள்ளது.  இந்த உறுப்பினர்கள் அங்கீகரிக்கப்பட்ட தேசிய சாரணர் அமைப்புகளாக உள்ளனர், இதில் 43 மில்லியன் பங்கேற்பாளர்கள் உள்ளனர்.  இந்த அமைப்பு 1922 இல் நிறுவப்பட்டது.    இதன் செயல்பாட்டுத் தலைமையகம் மலேசியாவின் கோலாலம்பூரில் உள்ளது இதன் சட்டப்பூர்வ இருக்கை சுவிட்சர்லாந்தின் ஜெனீவாவில் உள்ளது. இது பெண் வழிகாட்டிகள் மற்றும் பெண் சாரணர்களின் உலக சங்கத்தின் (WAGGGS) நேரிணையாகும்.

சாரணிய வாக்குறுதி மற்றும் சாரணியச் சட்டத்தின் அடிப்படையில்  இளைஞர்களின் கல்விக்கு பங்களிப்பது, மக்களை சுய சார்புடையவர்களாகவும், சமூகத்தில் ஆக்கபூர்வமான பங்கை வகிக்கும் சிறந்த உலகத்தை உருவாக்க உதவுவதும்" இதன் முக்கிய நோக்கமாகும்.   

இது ஐக்கிய நாடுகள் பொருளாதார மற்றும் சமூக சபையின் (ECOSOC) பொது ஆலோசனை நிலையிலுள்ளஒரு அரசு சார்பற்ற அமைப்பாகும் .

வரலாறு 
1920 இல் இலண்டனில் உள்ள ஒலிம்பியாவில் 1வது உலக சாரணர் ஜம்போறியின் போது நடைபெற்ற சர்வதேச மாநாட்டின் விளைவாக, அங்குள்ள தலைவர்கள் ஆண்கள் சாரணர்கள் சர்வதேச பணியகத்தை (BSIB) உருவாக்க ஒப்புக்கொண்டனர். இலண்டனில் உள்ள 25 பக்கிங்ஹாம் அரண்மனை சாலையில்  இல் ஓர் அலுவலகம் நிறுவப்பட்டது, மேலும் ஐக்கிய இராச்சியத்தின் சாரணர் சங்கத்தின் அப்போதைய சர்வதேச ஆணையர் இயூபர்ட் எஸ். மார்ட்டின் கௌரவ இயக்குநராக நியமிக்கப்பட்டார். அந்தப் பணியகத்தில் 1922 இல் பாரிஸில் இரண்டாவது சர்வதேச மாநாட்டைத் தயாரிக்கத் திட்டமிட்டனர்.

மேற்கோள்கள்

மேலும் படிக்க 

 உலக சாரணர் பற்றிய உண்மைகள், பாய் ஸ்கவுட்ஸ் சர்வதேச பணியகம், ஒட்டாவா, கனடா, 1961
 லாஸ்லோ நாகி, 250 மில்லியன் சாரணர்கள், உலக சாரணர் அறக்கட்டளை மற்றும் டார்ட்நெல் பப்ளிஷர்ஸ், 1985
 எட்வார்ட் வல்லோரி, "உலக சாரணர்: உலகளாவிய குடியுரிமைக்கான கல்வி", பால்கிரேவ் மேக்மில்லன், நியூயார்க், 2012

வெளி இணைப்புகள் 

 உலக சாரணர் குழு
 உலக சாரணர் பணியகம்
 உலக சாரணர் கடைகள்
உலக சாரணர் சம்மேளனம்
சாரணிய வாக்குறுதி

சாரணிய வாக்குறுதி அல்லது சாரணர் உறுதிமொழி (Scout Promise) என்பது சாரணர் இயக்கத்தில் சேரும் குழந்தையால் வழங்கப்படும் வாக்குறுதியாகும். 1908 ஆம் ஆண்டு சிறுவர்களுக்கான சாரணியம் வெளியிடப்பட்டதிலிருந்து, உலகெங்கிலும் உள்ள அனைத்து சாரணர்கள் மற்றும் பெண் வழிகாட்டிகள் இயக்கத்தின் இலட்சியங்களுக்கு ஏற்ப வாழ்வதாக ஒரு சாரணர் அல்லது வழிகாட்டி உறுதிமொழியை எடுத்து சாரணர் சட்டத்தின்படி குழுவில் சேர்கின்றனர். சாரணர் வாக்குறுதி மற்றும் சாரணர் சட்டத்தின் சொற்கள் காலப்போக்கில் மற்றும் நாட்டிற்கு நாடு சிறிது வேறுபடுகின்றன. பெரும்பாலான சாரணர் மற்றும் வழிகாட்டுதல் நிறுவனங்கள் "வாக்குறுதி" என்ற வார்த்தையைப் பயன்படுத்தினாலும், அமெரிக்காவின் சாரணர்கள் போன்ற சிலர் அதற்குப் பதிலாக "சத்தியம்" எனும் சொல்லினைப் பயன்படுத்துகின்றனர்.

பொதுவாக, சாரணர்கள் மற்றும் வழிகாட்டிகள் வாக்குறுதியைக் கூறும்போது மூன்று விரல் சாரணர் அடையாளத்தை உருவாக்குவார்கள்.

1908 ஆம் ஆண்டின் அசல் உரை 
சாரணர் பற்றிய பேடன் பவல் தனது அசல் நூலில் சாரணர் வாக்குறுதியை பின்வருமாறு அறிமுகப்படுத்தினார்:

மேலும் பார்க்கவும் 

 சாரணியச் சட்டம்
 சாரணர்

மேற்கோள்கள் 

சாரணியக் குறிக்கோள்கள்
நசுருல் ஜெயந்தி

நசுருல் ஜெயந்தி (ஆங்கிலம்: Nazrul Jayanti; ) மே 24 அன்று வங்காளதேசத்தின் தேசியக் கவிஞரான காசி நஸ்ருல் இஸ்லாமின் பிறந்த நாள். இந்த நாளில் சிறப்பு நிகழ்ச்சிகள் வங்காளத்தின் பல்வேறு பள்ளிகள், கல்லூரிகள் மற்றும் பல்கலைக்கழகங்களால் ஏற்பாடு செய்யப்பட்டுக் கொண்டாடப்படுகிறது. மேலும் நஸ்ருல் மற்றும் அவரது படைப்புகளுக்கு அஞ்சலி செலுத்தும் விதமாக உலகெங்கிலும் உள்ள வங்காளிகளால் இந்த நாள் கொண்டாடப்படுகிறது. 2024ஆம் ஆண்டு கொண்டாடப்படுவது 124ஆவது பிறந்த நாள் ஆகும்.

மேலும் பார்க்கவும் 

 மேற்கு வங்காளத்தில் திருவிழாக்களின் பட்டியல்

மேற்கோள்கள் 

வங்காள எழுத்தாளர்கள்
கோலா சிலாங்கூர் மக்களவைத் தொகுதி

கோலா சிலாங்கூர் மக்களவைத் தொகுதி (மலாய்: Kawasan Persekutuan Kuala Selangor; ஆங்கிலம்: Kuala Selangor Federal Constituency; சீனம்: 大河联邦选区) என்பது மலேசியா, சிலாங்கூர் மாநிலத்தில், கோலா சிலாங்கூர் மாவட்டத்தில் அமைந்துள்ள ஒரு மக்களவைத் தொகுதி (P096) ஆகும்.

கோலா சிலாங்கூர் மக்களவைத் தொகுதி 1955-ஆம் ஆண்டில் உருவாக்கப்பட்டது. முதன்முதலாக 1955-ஆம் ஆண்டில் மலாயா கூட்டரசின் முதலாவது மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

அத்துடன் 1955-ஆம் ஆண்டில் இருந்து கோலா சிலாங்கூர் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

கோலா சிலாங்கூர் மாவட்டம்

கோலா சிலாங்கூர் மாவட்டத்திற்கு வடக்கில் சபாக் பெர்ணம் மாவட்டம்; மேற்கில் உலு சிலாங்கூர் மாவட்டம்; கோம்பாக் மாவட்டம்; தென் மேற்கில் பெட்டாலிங் மாவட்டம்; தெற்கில் கிள்ளான் மாவட்டம்; ஆகிய மாவட்டங்கள் உள்ளன.

கோலா சிலாங்கூர் மாவட்டத்தின் முக்கிய நகரங்கள்: தஞ்சோங் காராங்; கோலா சிலாங்கூர். இந்த மாவட்டத்தின் முக்கிய நகரம் கோலா சிலாங்கூர் ஆகும்.

கோலா சிலாங்கூர்

கோலா சிலாங்கூர் நகரம், கோலா சிலாங்கூர் மாவட்டத்தின்  மிகப்பெரிய நகரம் மற்றும் நிர்வாக மையம். கிள்ளான் நகரில் இருந்து 50 கி.மீ.; கோலாலம்பூர் மாநகரில் இருந்து 70 கி.மீ. தொலைவில் அமைந்து உள்ளது.

18-ஆம் நூற்றாண்டின் தொடக்கத்தில், கோலா சிலாங்கூர் நகரம், சிலாங்கூர் சுல்தானகத்தின் தலைநகரமாக இருந்தது. பின்னர் 1827-ஆம் ஆண்டில் கோலா லங்காட் பகுதியில் உள்ள ஜுக்ரா நகரத்திற்கு மாற்றப்பட்டது. அதன் பின்னர், 1870-களில் சிலாங்கூர் சுல்தானகடததினால், கிள்ளான் நகரத்திற்கு மாற்றப்பட்டது.

கோலா சிலாங்கூரின் வரலாறு 16-ஆம் நூற்றாண்டின் முற்பகுதியில் தொடங்குகிறது. ஜொகூர் சுல்தானகத்தின் ஆட்சியில் கோலா சிலாங்கூர் இருந்தது. ஜொகூரில் இருந்து துன் முகமட் எனும் அரசப் பிரதிநிதி, கோலா சிலாங்கூர் நிலப் பகுதிகளை ஆட்சி செய்து வந்தார்.

கோலா சிலாங்கூர் மக்களவைத் தொகுதி

கோலா சிலாங்கூர் சட்டமன்ற தொகுதிகள்

கோலா சிலாங்கூர் சட்டமன்ற உறுப்பினர்கள் (2022)

கோலா சிலாங்கூர் தேர்தல் முடிவுகள்

கோலா சிலாங்கூர் வேட்பாளர் விவரங்கள்

கோலா சிலாங்கூர் உள்ளாட்சி மன்றங்கள்

மலேசிய உள்ளாட்சி மன்றங்கள் 

 மலேசிய உள்ளாட்சி மன்றங்களின் பட்டியல்

மேற்கோள்கள்

மேலும் காண்க 
 கோலா சிலாங்கூர் மாவட்டம்
 கோலா சிலாங்கூர் நகராட்சி
 மலேசிய தேர்தல் தொகுதிகள்

வெளி இணைப்புகள்

‎

சிலாங்கூர் நாடாளுமன்றத் தொகுதிகள்
அகண்ட பாதை

அகண்ட பாதை (Akhand Path) என்பது குரு கிரந்த் சாகிப்ன் தொடர்ச்சியான மற்றும் இடைவிடாத பாராயணம்.

பொருள் மற்றும் செயல்முறை
குரு கிரந்த் சாகிப் இல் உள்ள அனைத்து வசனங்களையும், 31 ராகங்களில் குறிப்பிட்டுள்ளபடி, அனைத்து 1430 பக்கங்களிலும், 48 மணி நேரத்திற்கும் மேலாக ஒரு வாசகர் குழுவால் தொடர்ந்து ஓதுதல் அகண்ட பாதை எனப்படும். அருகில், ஒரு கொள்கலனில் தண்ணீர் வைத்து, அதன் மீது வெள்ளை துணியில் சுற்றப்பட்ட ஒரு தேங்காய் வைக்கப்படுகிறது. நெய் தீபமும் எரிந்து கொண்டே இருக்கும். இந்த சடங்கு மிகவும் புனிதமாக கருதப்படுகிறது. பாராயணத்தை முறையில் கேட்பவர்களுக்கு அமைதியையும் ஆறுதலையும் தருவதாக கூறப்படுகிறது. வாசிப்பின் போது, ​​லங்கார் (பொது உணவு) எல்லா நேரங்களிலும் கிடைப்பது பாரம்பரியமாகும், இதனால் அகண்ட பாதை யாரால் நடத்தப்படுகிறதோ அவர்களின் தொடர்ச்சியான சேவை மற்றும் அர்ப்பணிப்பு தேவைப்படுகிறது. வரையறையின்படி, குருத்துவார் என்பது சீக்கிய வேதங்களைப் பெறுவதற்கும் உரிய முறையில் அர்ப்பணிக்கப்பட்ட ஒரு இடமாகும்.
சில குருத்துவாராக்கள் வாராந்திர அகண்ட பாதையை நடத்துகின்றன.

அகண்ட பாதையை குர்முகியில் ஓத வேண்டும் என்றால், குறிப்பிட்டபடி 48 மணி நேரத்திற்குள் முடிக்க வேண்டும். அதை ஆங்கிலத்தில் செய்ய வேண்டும் என்றால், அதை முடிக்க 72 மணிநேரத்திற்கு மேல் ஆகும். ஒரு அகண்டப் பாதையின் போது, ​​ஒரு நிகழ்ச்சியின் முடிவில் ஒரு ஹுக்காம் எடுக்கப்பட்டால், பாத்தி (பாதையைப் படிக்கும் நபர்) வழக்கமான வாசிப்பின் போது அவர்கள் வந்த குர்பானியைப் படிக்கிறார். அவர்கள் மெதுவாகவும் தெளிவாகவும் படிக்கலாம். இந்த வழக்கில், முதல் மற்றும் கடைசி இரண்டு வரிகள் மீண்டும் மீண்டும் படிக்கப்படாது. ஹுகாமின் முடிவை அடையும் போது, ​​அவர்கள் அகண்ட பாதையின் வாசிப்பில் தொடர்கிறார்கள். அகண்ட பாதை சத்தமாகவும், தெளிவாகவும், சரியாகவும் படிக்கப்பட வேண்டும். வாசிப்பு போக் விழாவுடன் முடிவடைகிறது. அகண்டப் பாதையின் பல வகைகள் உள்ளன, அதாவது அதி அகண்ட பாதை, இது ஒரு நபர் எந்த காரணத்திற்காகவும் இடைவிடாமல் இடைவிடாமல் தொடர்ந்து வேதத்தை ஓதுவதை உள்ளடக்குகிறது, இது வழக்கமாக சுமார் 27 மணி நேரத்தில் முடிக்கப்படும். இந்த மாறுபாடு அரிதாகவே செய்யப்படுகிறது மற்றும் அதிக சகிப்புத்தன்மை மற்றும் வாசிப்பு திறன் கொண்ட வாசகர் தேவைப்படுகிறது.

வரலாறு 
குரு கோவிந்த் சிங் குரு கிரந்த் சாகிப் எழுதி முடித்தபோது, ​​அவர் சபையில் (சத் சங்கத்) ஐந்து பேர் இருந்ததாகக் கூறப்படுகிறது. இரவும் பகலும் அங்கேயே நின்று கொண்டு, சிறிதும் தூக்கம் வராமல் குரு கிரந்த சாஹிப் முழுவதையும் கேட்டுக் கொண்டிருந்தார். மக்கள் அவருக்கு குளிப்பதற்கும், அவர் நின்றிருந்த இடத்தில் உணவுக்காகவும் தண்ணீர் கொண்டு வந்தனர். இந்த உதாரணத்தைப் பின்பற்றி, சீக்கியர்கள் அகண்ட பாதைகளை பல்வேறு நடவடிக்கைகளுக்கு அர்ப்பணிக்கும் பாரம்பரியத்தைத் தொடங்கினர். போர்களுக்கு முன், சீக்கியர்கள் அகண்ட பாதையைக் கேட்டு, பின்னர் போருக்குத் தயாராகிவிடுவார்கள். "அகண்ட் பாதைகள்" நடைமுறையானது 18 ஆம் நூற்றாண்டின் பிற்பகுதியில் தொடங்கியது, இது சீக்கியர்களை மேம்படுத்துவதற்கான வழிமுறையாகப் பயன்படுத்தப்பட்டதாக பதிவு செய்யப்பட்டுள்ளது. 19 ஆம் நூற்றாண்டில், குரு கிரந்த் சாஹிப் பெருமளவில் அச்சிடப்பட்ட பிரதிகள் மக்களுக்குக் கிடைத்தபோது அதன் புகழ் அதிகரித்தது..

மேற்கோள்கள்

சீக்கியப் பண்பாடு
சங்கீதா பல்வந்த்

சங்கீதா பல்வந்த் (Sangeeta Balwant) பாரதிய ஜனதா கட்சியினைச் சார்ந்த இந்திய அரசியல்வாதி ஆவார். பல்வந்த் 2017-இல் நடைபெற்ற உத்தரப் பிரதேசச் சட்டப் பேரவைத் தேர்தலில் காஜிபூர் சதார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  இவர் அடிமட்ட அரசியல் தலைவர் என்று அறியப்படுகிறார்.

இளமை 
சங்கீதா காசீபூர் நகரில் பிறந்தார். இவர் காசீப்பூர் நகரத்தில் தனது கல்வியைப் பெற்றார். பகுஜன் சமாஜ் கட்சியின் அரசியல் நடவடிக்கைகளில் பங்கேற்கத் தொடங்கினார். இருப்பினும், பாஜக தலைவர் மனோஜ் சின்காவின் செல்வாக்குடன், இவர் பாரதிய ஜனதா கட்சியில் இணைந்தார்.

வகித்த பதவிகள்

மேலும் பார்க்கவும் 

 உத்தரபிரதேச சட்டமன்றம்

மேற்கோள்கள் 

1978 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
மலேசியாவின் ஐந்தாவது மக்களவை, 1978–1982

மலேசியாவின் ஐந்தாவது மக்களவை 1978–1982 (மலாய்: Parlimen Malaysia Kelima (1974–1978) அல்லது Parlimen Malaysia ke-5; ஆங்கிலம்: 5th Parliament of Malaysia (1978–1982) என்பது மலேசியக் கூட்டமைப்பின் ஐந்தாவது மக்களவை ஆகும். 

5-ஆவது மக்களவையின் முதல் கூட்டத் தொடர் 31 சூலை 1978-இல் நடைபெற்றது.

பொது

1978-ஆம் ஆண்டு மலேசிய பொதுத்தேர்தல் (1978 Malaysian General Election) நடைபெற்ற பின்னர் ஐந்தாவது மக்களவை கூடியது. 

மக்களவை தலைவராக சையட் நாசிர் இசுமாயில் தலைமை தாங்கினார். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் உசேன் ஓன் அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.

மக்களவை அமைப்பு (1978–1982) 

1978-ஆம் ஆண்டு மலேசிய பொதுத்தேர்தலில் 154 இடங்களுக்கு 370 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 130 இடங்களைப் பெற்று ஆட்சியை அமைத்தது.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
மலேசியாவின் ஆறாவது மக்களவை, 1982–1986

மலேசியாவின் ஆறாவது மக்களவை 1982–1986 (மலாய்: Parlimen Malaysia Keenam (1974–1978) அல்லது Parlimen Malaysia ke-6; ஆங்கிலம்: 6th Parliament of Malaysia (1982–1986) என்பது மலேசியக் கூட்டமைப்பின் ஆறாவது மக்களவை ஆகும். 

6-ஆவது மக்களவையின் முதல் கூட்டத் தொடர் 14 சூன் 1982-இல் நடைபெற்றது.

பொது

1982-ஆம் ஆண்டு மலேசிய பொதுத்தேர்தல் (1982 Malaysian General Election) நடைபெற்ற பின்னர் ஆறாவது மக்களவை கூடியது. 

மக்களவை தலைவராக முகமது சாகிர் இசுமாயில் தலைமை தாங்கினார். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.

மக்களவை அமைப்பு (1982–1986) 

1982-ஆம் ஆண்டு மலேசிய பொதுத்தேர்தலில் 154 இடங்களுக்கு 478 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 132 இடங்களைப் பெற்று ஆட்சியை அமைத்தது. எதிர்க்கட்சியினர் 22 இடங்களைப் பெற்றனர்.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
சோபியா (அறிவு)

சோபியா (கிரேக்கத்தில் சோபியா—"அறிவு") , என்பது எலனிய தத்துவம் மற்றும் எலனிய மதம், பிளாட்டோனிசம், நாஸ்டிசம் மற்றும் கிறிஸ்தவ இறையியல் போன்றவைகளில் காணப்படும் கருத்துக்களில் ஒன்றாகும். "புத்திசாலித்தனம், திறமை" என்ற பொருளை முதலில் கொண்டிருந்த, இந்த வார்த்தையின் பொருள், பின்னர்  எனப்படும் "அறிவு" அல்லது "விவேகம்" என்ற பொருளுக்கு பயன்படுத்தப்பட்டது, பிளாட்டோ பயன்படுத்தியபடி  ("ஞானத்தின் காதல்") என்ற வார்த்தையால் இதனை அறியலாம். 

கிழக்கு மரபுவழி திருச்சபை மற்றும் கத்தோலிக்க திருச்சபை,போன்ற கிறித்தவ பண்பாடுகளில் தெய்வீக அறிவை பெண் உருவமாகவும்,(; ) கடவுளின் வார்த்தை எனக்கருதப்படும் இயேசு கிறிஸ்துவையும் ( கான்ஸ்டான்டினோப்பிலில் உள்ள ஹேகியா சோபியா தேவாலயத்தின் அர்ப்பணிப்பில் உள்ளது போல) அல்லது பரிசுத்த ஆவியானவரையும் குறிப்பிடப்படுகிறது.

எபிரேய வேதாகமத்தின்  கொய்னி கிரேக்க மொழிபெயர்ப்புகளில்  பற்றிய குறிப்புகள்  என்ற எபிரேய வார்த்தையிலிருந்து எடுக்கப்பட்டுள்ளன.

கிரேக்க மற்றும் எலனிய பாரம்பரியம் 
பண்டைய கிரேக்க வார்த்தையான  (  ) என்பது  இன் சுருக்க பெயர்ச்சொல் (  ), இது "புத்திசாலி, திறமையான, அறிவான, விவேகமான" என்று பலவிதமாக மொழிபெயர்க்கப்பட்டுள்ளது. இந்த வார்த்தைகள் லத்தீன் வினைச்சொல்  போன்ற அதே அர்த்தத்தில் ப்ரோட்டோ-இந்தோ-ஐரோப்பிய மரபின்படி  (    ),  .   என்பதை பகிர்ந்து கொள்கின்றன. அதோடு பெயர்ச்சொல்லான  என்பது "கைவினை மற்றும் கலையில் திறமை" என்ற அர்த்ததில் ஹோமரிக் மற்றும் பிண்டரில் ஹெபஸ்டோஸ் மற்றும் அதீனா என இரண்டையும் விவரிக்கப் பயன்பட்டுள்ளது.

பிளாட்டோவிற்கு முன், "நல்ல தீர்ப்பு, புத்திசாலித்தனம், நடைமுறை அறிவு" மற்றும் பல அர்த்தங்களில் பயன்படுத்தப்பட்டுள்ளன - கிரீஸின் ஏழு முனிவர்களுக்குக் கூறப்படும் குணங்கள் -  (  ),  (  ,    ),  என்பது தொழிற்த் திறனைக் குறிப்பிடப்படுகிறது.

கிறிஸ்தவ இறையியல் 

கிறிஸ்தவ இறையியலின் பழைய ஏற்பாட்டில் தெய்வீக அறிவை உருவகமாகக் கூறப்பட்டுள்ளது. ( செப்டுவஜின்ட் , வல்கேட் ) லோகோக்களின் கருத்துடன் தெய்வீக ஞானத்தின் தொடர்பு "புனித அறிவு" (  ) கிறிஸ்துவின் உருவகமாக விளக்கப்பட்டுள்ளது.

உருவப்படம்

நவீனத்துவம்

மேற்கோள்கள் 

கிறித்தவ இறையியல்
மெய்யியல்
சியாம் பகதூர் சிங்

சியாம் பகதூர் சிங் (Shyam Bahadur Singh) (பிறப்பு சூலை 1963) சியாம் பகதூர் சிங் படேல் என்றும் அழைக்கப்படும் இவர் ஓர் இந்திய அரசியல்வாதி ஆவார்.   இவர் பீகார் மாநிலத்தின் 110 வது பர்ஹாரியா சட்டமன்றத் தொகுதியின் முன்னாள் சட்டமன்ற உறுப்பினர் ஆவார்.

மேற்கோள்கள் 

இந்திய அரசியல்வாதிகள்
வாழும் நபர்கள்
1963 பிறப்புகள்
ஜிஎம் மோமின் மகளிர் கல்லூரி

ஜிஎம் மோமின் மகளிர் கல்லூரி(G.M. Momin Women's College) என்பது இந்தியாவின் மகாராஷ்டிரா மாநிலத்தில் தானே மாவட்டத்தில் உள்ள பிவண்டியில் உள்ள மகளிர் கல்லூரி ஆகும்.

1989 ஆம் ஆண்டில் இசுலாமிய சிறுபான்மைக் கல்லூரியாக நிறுவப்பட்ட இக்கல்லூரியில் கலை, அறிவியல் மற்றும் வணிக பிரிவுகளில் இளங்கலை படிப்புகளை பயிற்றுவிக்கிறது.

வரலாறு 
தானே மாவட்டத்தின் கொங்கன் முஸ்லிம் கல்விச் சங்கம்(KMES) எனப்படும் 1927 இல் நிறுவப்பட்டதும் பல ஆண்டுகளாக கல்வித் துறையில் தனது சேவைகளை வழங்கி வரும் இசுலாமிய தொண்டு நிறூவனத்தின் மூலம் பெண்களுக்கு, குறிப்பாக சிறுபான்மை இசுலாமிய மக்கள் மற்றும் சமூகத்தின் பொருளாதார ரீதியாக பின்தங்கிய பிரிவுகளைச் சேர்ந்த பெண்களுக்கு உயர் கல்வி கிடைக்க வேண்டும் என்ற நோக்கத்துடன் ஆரம்பிக்கப்பட்டதே இக்கல்லூரியாகும்.

1989 ஆம் ஆண்டில் வெறும் 94 மாணவர்களுடன் சாதாரணமாக தொடங்கப்பட்ட இக்கல்லூரியில் தற்போது 1650 க்கும் மேற்பட்ட பெண் மாணவர்கள் கலை, அறிவியல் மற்றும் வணிக பிரிவுகளில்  இளங்கலை மற்றும் முதுகலை பாடங்களில் பல்வேறு படிப்புகளுக்காக சேர்ந்து பயின்று வருகின்றனர்.

அங்கீகாரம் 
இந்த கல்லூரி 1989 ஆம் ஆண்டு முதல் மும்பை பல்கலைக்கழகத்துடன் இணைக்கப்பட்டுள்ளது. அதோடு பல்கலைக்கழக மானியக் குழுவின் (இந்தியா) சட்டப்பிரிவு 12 (பி) மற்றும் 2 (எஃப்) இன்  கடிதம் எண்: F8-292/2006 (CPP-1) தேதி: 16 ஜனவரி 2007 மூலம் அங்கீகரிக்கப்பட்டுள்ளது. 

தன்னாட்சி நிறுவனமான பெங்களூரில் உள்ள தேசிய மதிப்பீடு மற்றும் அங்கீகார அவையால்  03/05/2004 அன்று 77.87% நிறுவன மதிப்பெண்ணுடன்  பி + தரத்தோடு முதன் முறையாக அங்கீகாரம் பெற்றுள்ளது. இரண்டாம் சுழற்சியில்  இக்கல்லூரி 23/02/2014 அன்று 3.10 CGPA உடன் "ஏ" தரத்துடன் மறுஅங்கீகாரம் பெற்றுள்ளது. மூன்றாம் சுழற்சியில் 07/09/2021 அன்று 2.84 CGPA உடன் "பி++" தரத்துடன் மீண்டும் அங்கீகாரம் பெற்றுள்ளது.

மேற்கோள்கள் 

மகாராட்டிராவில் கல்வி
சர்பராசு கான் (துடுப்பாட்ட வீரர்)

சர்பராஸ் கான் (Sarfaraz Khan, பிறப்பு: 22 அக்டோபர் 1997 ) ஓர் இந்திய கிரிக்கெட் வீரர். இவர்  இந்தியன் பிரீமியர் லீக் தொடரில்,ரஞ்சிக் கோப்பைக்காக, டெல்லி கேப்பிடல்ஸ் அணியில்  விளையாடுகிறார். சர்ஃபராஸ் 2014 மற்றும் 2016 ஆம் ஆண்டுகளில் 19 வயதிற்கு உட்பட்டோர்க்கான கிரிக்கெட் உலகக் கோப்பையில் இந்தியாவைப் பிரதிநிதித்துவப்படுத்தினார். அவர் ஒரு ஆக்ரோஷமான வலது கை துடப்பாட்டாக்காரர், ஒரு பகுதி நேர சுழற்பந்து வீச்சாளர் மற்றும் அவ்வப்போது இலக்குக் கவனிப்பாளர்( விக்கெட் கீப்பர்) ஆவார்.

பிப்ரவரி 15, 2024 அன்று ராஜ்கோட்டில் உள்ள நிரஞ்சன் ஷா மைதானத்தில் இங்கிலாந்து மற்றும் இந்தியா இடையேயான 3வது டெஸ்ட் போட்டியின் போது, அவர் தனது முதல் டெஸ்ட் போட்டியில் அறிமுகமானார். அவர் அறிமுக ஆட்டத்திலேயே தனது முதல் அரை சதத்தை அடித்தார். ,

மேற்கோள்கள் 

இந்தியத் துடுப்பாட்டக்காரர்கள்
வாழும் நபர்கள்
1997 பிறப்புகள்
இந்திய முஸ்லிம்கள்
இந்தியத் தேர்வுத் துடுப்பாட்டக்காரர்கள்
சாதனா சிங்

சாதனா சிங் (Sadhana Singh) ஓர் இந்திய அரசியல்வாதியும் இந்தியாவின் உத்தரப் பிரதேசத்தின் 17வது சட்டமன்ற உறுப்பினரும் ஆவார். இவர் உத்தரப் பிரதேசத்தின் சந்தௌலி மாவட்டத்தில் உள்ள முகல்சராய் தொகுதியைப் பிரதிநிதித்துவப்படுத்துகிறார்.

அரசியல் வாழ்க்கை 
உத்தரப் பிரதேசச் சட்டசபைத் தேர்தலில் பாரதிய ஜனதா கட்சி வேட்பாளராகப் போட்டியிட்ட சாதனா சிங், சமாஜ்வாதி கட்சி சார்பில் பாபுலாலை 13,243 வாக்குகள் வித்தியாசத்தில் தோற்கடித்தார்.

1993-இல் பாஜகவிலிருந்து தனது அரசியல் வாழ்க்கையைத் தொடங்கிய இவர், இதன் பிறகு கட்சிக்குள் பல பதவிகளில் பணியாற்றினார். இவர் இரண்டு முறை பாஜக மகளிர் பிரிவின் சந்தாலியின் தலைவரானார். மூன்று முறை பாஜக உ. பி. செயற்குழு உறுப்பினராகவும் ஆனார்.

சாதனா முகல்சராய் (தீனதயாள் உபாத்யாய் நகர்) சந்தாலியின் சட்டமன்ற உறுப்பினராக இருந்தார். ஜிலா உத்யோக் வணிகர் மண்டல் சந்தௌலி உத்தரப் பிரதேசத்தின் தலைவரும் ஆவார்.

பதவிகள் வகித்தன

மேலும் பார்க்கவும் 

 உத்தரபிரதேச சட்டமன்றம்

மேற்கோள்கள் 

வாழும் நபர்கள்
உத்தரப் பிரதேச அரசியல்வாதிகள்
மிருதுளா ஜெய்சுவால்

மிருதுளா ஜெய்சுவால் (Mridula Jaiswal) ஓர் இந்திய அரசியல்வாதியும் உத்தரப் பிரதேசத்தின் வாரணாசியின் மேனாள் மாநகரத் தந்தையும் ஆவார்.

அரசியல் வாழ்க்கை 
ஜெய்சுவால் ஒரு பாரதிய ஜனதா கட்சி அரசியல்வாதி. இவர் 2017 ஆம் ஆண்டில்,  உத்தரப் பிரதேசத்தின் வாரணாசியின் மாநகரத் தந்தை ஆனார். மாநகராட்சி தேர்தலில் இந்தியத் தேசிய காங்கிரசு வேட்பாளர் சாலினி யாதவை 78,843 வாக்குகள் வித்தியாசத்தில் தோற்கடித்தார்.

வாழிடம் 
ஜெய்சுவால் வாரணாசியில் உள்ள சிக்ராவில் "காந்தி ஆலை சாலை"க்கு அருகில் வசிக்கிறார்.

மேற்கோள்கள் 

வாழும் நபர்கள்
உத்தரப் பிரதேச அரசியல்வாதிகள்
அன்னபூர்ணா மிசுரா

அன்னபூர்ணா மிசுரா (Annapurna Mishra) கிழக்கு தில்லி மாநகராட்சியின் முதல் நகரத்தந்தையாக இருந்தவர் ஆவார். 2012இல் நடந்த நகராட்சித் தேர்தலுக்குப் பிறகு புது தில்லியில் மூன்று புதிய உள்ளாட்சி அமைப்புகள் உருவாக்கப்பட்ட பிறகு நகரத்தந்தைப் பதவியை முதன்முதலில் வகித்தவர். இவர் பாரதிய ஜனதா கட்சியின் உறுப்பினராகக் கிழக்கு தில்லியில் உள்ள சோனியா விகார் பகுதியைப் பிரதிநிதித்துவப்படுத்துகிறார்.

பணி 
மிசுரா 'மரம் நடும் இயக்கத்தை' தொடங்கி ஒரு லட்சம் மரக்கன்றுகளை நடவும் திட்டமிட்டார். குற்றப்பத்திரிகை தாக்கல் செய்யப்பட்ட ஊழியர்களின் பட்டியலைக் கொண்டு வருமாறு அதிகாரிகளுக்கு அவர் அறிவுறுத்தியுள்ளார், இதனால் முக்கியமான பதவிகளில் இடுகையிடப்படுவதில்லை. சூன் மாதம், இவர் 'டெங்கு, மலேரியா தடுப்பு மாதத்தை' அனுசரிக்க ஏற்பாடு செய்தார், சொத்து வரி வசூலிப்பதற்கான முகாம்களை ஏற்பாடு செய்த முதல் மாநகரத் தந்தை ஆவார்.  இவரது மகன் ஆர்வலர் கபில் மிசுரா ஆம் ஆத்மி கட்சியின் முக்கிய உறுப்பினராகவும், காரவல் நகர் சட்டமன்ற உறுப்பினரும் ஆவார். இவர் 17 ஆகத்து 2019 அன்று பாரதிய ஜனதா கட்சியில் இணைந்தார். இவருக்கு மூன்று மகள்கள் உள்ளனர். இவரது இளைய மகள் தேவசேனா மிசுரா ஒரு சுயாதீன எழுத்தாளர் மற்றும் தகவல் தொழில்நுட்பத் தலைவர் ஆவார்.

மேற்கோள்கள் 

கிழக்கு தில்லி மாவட்டம்
வாழும் நபர்கள்
தில்லி அரசியல்வாதிகள்
பிரமிளா பாண்டே

பிரமிளா பாண்டே உத்தரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் கான்பூர் மாநகராட்சியின் மாநகரத் தந்தை ஆவார். இவர் சமாஜ்வாதி கட்சியின் போட்டியாளரான வந்தனா பாஜ்பாயினை விட 1.77 லட்சம் வாக்குகள் கூடுதலாகப் பெற்று வெற்றி பெற்றார்.

மாநகரத் தந்தை ஆவதற்கு முன்பு பிரமிளா பாஜகவின் துணைத் தலைவராக இருந்தார்.

மேற்கோள்கள்

வெளி இணைப்புகள் 

 தேசிய தேர்தல் கண்காணிப்பு சுயவிவரம்
வாழும் நபர்கள்
1956 பிறப்புகள்
ஆப்கானித்தான் துடுப்பாட்ட அணியின் இலங்கைச் சுற்றுப்பயணம், 2024

ஆப்கானித்தான் துடுப்பாட்ட அணி இலங்கையில் 2024 பெப்ரவரியில் சுற்றுப்பயணம் மேற்கொண்டு, ஒரு தேர்வுப் போட்டியிலும், மூன்று ஒருநாள் பன்னாட்டுப் போட்டிகளிலும், மூன்று பன்னாட்டு இருபது20 போட்டிகளிலும் விளையாடியது.

இரு அணிகளும் தமக்கிடையே விளையாடிய முதலாவது தேர்வுப் போட்டி இதுவாகும். இ20ப தொடர் 2024 ஐசிசி ஆண்கள் இ20 உலகக்கிண்ணத்திற்கான பயிற்சிப் போட்டியாக அமைந்தது.

அணிகள்

தேர்வுப் போட்டி

ஒருநாள் தொடர்

1-ஆவது ஒருநாள்

2-ஆவது ஒருநாள்

3-ஆவது ஒருநாள்

இ20ப தொடர்

1-ஆவது இ20ப

2-ஆவது இ20ப

3-ஆவது இ20ப

மேற்கோள்கள்

வெளி இணைப்புகள்
 Series home at ESPN Cricinfo

இலங்கையில் துடுப்பாட்டம்
ஆப்கானித்தானில் துடுப்பாட்டம்
2024இல் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
அபிலாசா குப்தா

அபிலாசா குப்தா நந்தி (Abhilasha Gupta) இந்தியாவின் உத்தரப் பிரதேச மாநிலம் பிரயாக்ராஜை சேர்ந்த அரசியல்வாதி ஆவார். 2012-2023 வரை அலகாபாத் மாநகராட்சி தந்தையாக இருந்தார்.

அபிலாசா 7 சூலை 2012 அன்று மாநகரத் தந்தையாகத் தேர்ந்தெடுக்கப்பட்டார். இந்தப் பதவிக்குத் தேர்ந்தெடுக்கப்பட்ட இளம் நபர் இவரானார். 2012 மாநகராட்சித் தேர்தலில், இவர் 69,000 வாக்குகள் வித்தியாசத்தில் தனது நெருங்கிய போட்டியாளரான பாஜகவின் கமலா சிங்கை தோற்கடித்தார். இவர் நந்த கோபால் நந்தியை மணந்தார்.

2012ஆம் ஆண்டு உள்ளாட்சி அமைப்புத் தேர்தலில் மாதிரி நடத்தை விதிகளை மீறியதாகக் கூறப்படும் வழக்கில் இவர் 14 பிப்ரவரி 2014 அன்று கைது செய்யப்பட்டார். பகுஜன் சமாஜ் கட்சியில் இணைந்திருந்த அபிலாசா மற்றும் இவரது கணவர் நந்த கோபால் நந்தி ஆகியோர் 2012ஆம் ஆண்டு உள்ளாட்சி அமைப்புத் தேர்தல்களில் நடத்தை விதிகளை மீறியதாகக் கூறப்படும் வழக்கில் கட்சி விரோத நடவடிக்கைகளுக்காக மார்ச், 2014-இல் கட்சியிலிருந்தும் நீக்கப்பட்டனர்.

இவர் தனது கணவர் நந்த கோபால் நந்தியுடன் சனவரி 2017-இல் பாஜகவில் சேர்ந்தார்.

மீண்டும் 2017-இல நடைபெற்ற மாநகரத் தேர்தலில் குப்தா தனது பதவியைத் தக்கவைக்க, தனது நெருங்கிய போட்டியாளரான சமாஜ்வாதி கட்சியின் வினோத் துபேயை 63,000 வாக்குகள் வித்தியாசத்தில் தோற்கடித்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
வாழும் நபர்கள்
அரிகாந்த் அலுவாலியா

அரிகாந்த் அலுவாலியா (Harikant Ahluwalia) உத்தரப் பிரதேசத்தைச் சேர்ந்த இந்திய அரசியல்வாதி ஆவார். அரிகாந்த் பாரதிய ஜனதா கட்சியினைச் சார்ந்தவர். இவர் சமீபத்திய மீரட் மாநகராட்சி தேர்தலில் பாரதிய ஜனதா கட்சியின் வேட்பாளராகப் போட்டியிட்டு மீரட்டின் மாநகரத் தந்தையாகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
பாரதிய ஜனதா கட்சி அரசியல்வாதிகள்
சுமன் பாலா (பாஜக)

சுமன் பாலா (Suman Bala) ஓர் அரியானாவைச் சார்ந்த இந்திய அரசியல்வாதி ஆவார். இவர் பரீதாபாது மாநகராட்சி தந்தையாக 2017 முதல் 2022 வரை பணியாற்றினார். இவர் பாரதிய ஜனதா கட்சியினைச் சேர்ந்தவர். சுமன் பரிதாபாத் மாநகராட்சியின் மூன்றாவது பெண் மாநகரத் தந்தை ஆவார்.

இதனையும் காண்க
 பரீதாபாது

மேற்கோள்கள் 

வாழும் நபர்கள்
அரியானா அரசியல்வாதிகள்
பாரதிய ஜனதா கட்சி அரசியல்வாதிகள்
சோகினி கோஷ்

சோகினி கோஷ் ( Shohini Ghosh ) என்பவர் இந்திய பேராசிரியர், கட்டுரையாளர், இயக்குநர் ஆவார். இவர் ஜாமியா மில்லியா இஸ்லாமியா பல்கலைக்கழகத்தில் உள்ள ஏ.ஜே.கே மாஸ் கம்யூனிகேஷன் ரிசர்ச் சென்டரில் சஜ்ஜாத் ஜாஹீர் ஊடகப் பேராசிரியராக உள்ளார். இவர் பரவலர் பண்பாடு குறித்த கட்டுரையாளர் மற்றும் ஆவணப்படப் படைபாளியும் ஆவார். மினசோட்டா பல்கலைக்கழகத்தில் 2007 ஆம் ஆண்டு இவர் கொடுத்த ஒரு நேர்காணலில், இவர் தனது வாழ்க்கை மற்றும் பணி குறித்த தகவல்களை வழங்கினார்.

ஆரம்ப வாழ்க்கையும்  கல்வியும் 
சோகினி கோஷ் எம். சி. ஆர். சி. மற்றும் கோர்னெல் பல்கலைக்கழகத்தில் முதுகலைப் பட்டங்களைப் பெற்றார். மேலும் 1990 முதல் 1996 வரை கோர்னெல் பல்கரைக்கழகத்தில் வருகை தரும் பேராசிரியராக இருந்தார். இவர் சிகாகோ பல்கலைக்கழகத்தில் சில காலம் தன் காலத்தை செலவிட்டார். மேலும் 1990 களில் பாலியல், பண்பாடு மற்றும் சமூகம் பற்றிய பல்வேறு நிகழ்ச்சிகளின் ஒரு பகுதியாக கற்பித்தல் பணியில் ஈடுபட்டார். 

அந்த நேரத்தில் சோகினி கோஷ் தனது ஆவணப் படப் பணியைத் தொடங்கினார். மீடியாஸ்டார்ம் கலெக்டிவ் என்ற  பெண்கள் மட்டுமே அடங்கிய ஆவணப்படக் குழுவை இணைந்து நிறுவினார். இது 1992 இல் பெண் ஊடக வல்லுநர்களிடையேயான சிறந்த பணிக்காக சமேலி தேவி ஜெயின் விருதைப் பெற்றது. 1998 இல் இவர் சபீனா காடிஹோக்குடன் திரீ உமன் அண்ட் எ கேமரா படத்தில்  பணியாற்றினார்.

அண்மைய படைப்புகள் 
2002 ஆம் ஆண்டில், சோகினி கோஷ் தனது முதல் சுயாதீன ஆவணப்படமான டேல்ஸ் ஆஃப் தி நைட் ஃபேரிசைத் என்ற படத்தைத் தயாரித்தார். இது ஜீவிகா 2003 இல் சிறந்த திரைப்பட விருதைப் பெற்றது. மேலும் 13 நாடுகளில் காண்பிக்கப்பட்டது.   

பாலினம், பெண்களுக்கு எதிரான வன்முறை மற்றும் இந்தியாவில் தணிக்கை பற்றிய பல கல்வி சார்ந்த கட்டுரைகளை சோகின் கோஷ் வெளியிட்டுள்ளார். இதில் "Censorship Myths and Imagined Harms" மற்றும் "Looking in Fascination and Horror, Sex Violence and Spectatorship in India" ஆகிய கட்டுரைகள் அடங்கும்.  ஆர்சனல் பல்ப் பிரஸ் மூலம் வெளியிடப்பட்ட ஃபயர் திரைப்படத்தின் மீதான இவரது மிக அண்மைய தனிக்கட்டுரையானது, இந்தத் துறையை வரையறுக்கும் திரைப்படத்தின் முதல் புத்தக நீள ஆய்வு நூல்களில் ஒன்றாக உள்ளது. 

2021 ஆம் ஆண்டில், ஜான் கிரேசனின் சோதனைக் குறும்பட ஆவணப் படமான சர்வதேச டான் கோரஸ் நாளில் கலந்து கொண்டவர்களில் சோகின் கோசும் ஒருவர் ஆவார்.

மேற்கோள்கள்

வெளி இணைப்புகள் 
 Her MCRC biography
 

இந்தியப் பெண்ணியவாதிகள்
இந்தியப் பெண் திரைப்பட இயக்குநர்கள்
வாழும் நபர்கள்
நெகோயிட்டு

நெகோயிட்டு (Nekoite) என்பது வெண்மை நிறத்திலுள்ள ஒரு சிலிக்கேட்டு வகை கனிமமாகும். Ca3Si6O15·7H2O என்ற மூலக்கூற்று வாய்பாட்டால் விவரிக்கப்படுகிறது. முச்சாய்வு கட்டமைப்பில் இக்கனிமம் காணப்படுகிறது. கால்சியம், சிலிக்கான், ஆக்சிசன் மற்றும் நீர் ஆகியவை நெகோயிட்டு கனிமத்தின் உட்கூறுகளாக உள்ளன. முதன்முதலில் 1956 ஆம் ஆண்டில் இது கண்டறியப்பட்டது.  உட்குடைவுப்பள்ளங்களையுடைய அடர்பாறைக்கல்லில் நெகோயிட்டு கனிமம் காணப்பட்டது. பன்னாட்டு கனிமவியல் நிறுவனம் நெகோயிட்டு கனிமத்தை Nk என்ற குறியீட்டால் அடையாளப்படுத்துகிறது.

பெயர்க்காரணம்
ஓகெனைட்டு என்ற கனிமத்தின் பெயரிலிருந்து நெகோயிட்டு என்ற பெயர் வந்துள்ளது. முதலில் இது தவறாகக் கருதப்பட்டது.

பண்புகள்
நெகோயிட்டு ஒளிஊடுருவக்கூடிய ஒரு படிகமாகும். முத்து வெள்ளை நிறத்தைக் கொண்டுள்ளதாக விவரிக்கப்படுகிறது. கண்ணாடி போன்ற பளபளப்பைக் கொண்டிருப்பதாகவும் கூறப்படுகிறது.

மேற்கோள்கள்

கால்சியம் கனிமங்கள்
சிலிக்கேட்டு கனிமங்கள்
முச்சரிவச்சுக் கனிமங்கள்
காரங்கன்யார் ரீஜென்சி

கரங்கன்யார் ரீஜென்சி (ஜாவானீஸ்: ꦏꦫꦁꦲꦚꦂ) என்பது நடுச் சாவகம் இந்தோனேசிய மாகாணத்தில் உள்ள ஒரு ரீஜென்சி ஆகும்.இது 767.79 கிமீ2 பரப்பளவைக் கொண்டுள்ளது மற்றும் 2010 மக்கள் தொகை கணக்கெடுப்பின்படி 813,196 மக்கள் தொகையைக் கொண்டிருந்தது<ref name="Biro Pusat Statistik 2011">. இந்தோனேசியாவின் நடுச் சாவகம் தென்கிழக்கில் கரங்கன்யார் ரீஜென்சி அமைந்துள்ளது.கரங்கன்யார் ரீஜென்சி பதினேழு மாவட்டங்களை உள்ளடக்கியது (கெகாமடன்)

மேற் சான்றுகள் 

நடுச் சாவகம்
இந்தோனேசியா
கஞ்சார் பிரனோவோ

கஞ்சார் பிரனோவோ ஒரு இந்தோனேசிய அரசியல்வாதி ஆவார், அவர் நடுச் சாவகம் ஆளுநராக 2013 மற்றும் 2023 க்கு இடையில் பணியாற்றினார்.அவர் தேசியவாத இந்தோனேசிய ஜனநாயக போராட்டக் கட்சியின் உறுப்பினர் ஆவார்.அவர் 2024 இந்தோனேசியக் குடியரசுத் தலைவர் தேர்தல் போட்டியிடுகிறார். அவர் ஒரு இடதுசாரி ஜனரஞ்சகவாதி என்று வர்ணிக்கப்படுகிறார்

தனிப்பட்ட வாழ்க்கை
கஞ்சர் பிரணோவோ 1968 ஆம் ஆண்டு அக்டோபர் 28 ஆம் தேதி கஞ்சர் சுங்கோவோவாகப் பிறந்தார், கரங்கன்யாரின் லாவு மலையின் சரிவில் உள்ள ஒரு கிராமத்தில் ஒரு குடும்பத்தின் ஆறு குழந்தைகளில் ஐந்தாவது மகனாக எஸ். பமுத்ஜி பிரமுதி வீர்யோ (1930-2017) என்ற போலீஸ் அதிகாரிக்கு மகனாகப் பிறந்தார்.

கஞ்சர் 25 செப்டம்பர் 1999 அன்று அக்மத் முசோதிக் மற்றும் அஸ்துதி சுப்ரியாதியின் மகளான சிதி அதிகோ சுப்ரியாந்தியை மணந்தார்.அவர்கள் முதன்முதலில் 1994 இல் கட்ஜா மடா பல்கலைக்கழகத்தில் குலியா கெர்ஜா நியாதா (அதாவது மாணவர் படிப்பு சேவை; KKN) போது ஒரே குழுவில் நியமிக்கப்பட்டபோது சந்தித்தனர்.

மேற்கோள்கள் 

இந்தோனேசிய அரசியல்வாதிகள்
1968 பிறப்புகள்
இந்தோனேசியா பல்கலைக்கழக முன்னாள் மாணவர்கள்
கட்ஜா மடா பல்கலைக்கழக முன்னாள் மாணவர்கள்
இந்தோனேசிய ஜனநாயகக் கட்சி போராட்ட அரசியல்வாதிகள்
சீரியம் பாசுபைடு

சீரியம் பாசுபைடு (Cerium phosphide) என்பது CeP என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியம் தனிமத்தின் அறியப்பட்ட பாசுபைடு சேர்மங்களில் இதுவும் ஒன்றாகும். ஐதரசன் வாயுவின் முன்னிலையில் சீரியம்(IV) ஆக்சைடுடன் பாசுபீனை சேர்த்து 1300 பாகை செல்சியசு வெப்பநிலைக்கு சூடுபடுத்தி வினைபுரியச் செய்தால் சீரியம் பாசுபைடு உருவாகும். அல்லது சோடியம் பாசுபைடையும் சீரியம்(III) குளோரைடு சேர்மத்தையும் சேர்த்து 700~800 பாகை செல்சியசு வெப்பநிலைக்கு சூடுபடுத்தி வினைபுரியச் செய்தாலும் சீரியம் பாசுபைடு உருவாகும். 900 ° செல்சியசு வெப்பநிலைக்கு மேல் காற்றில் ஒற்றைச்சரிவச்சு கட்டமைப்பிலான சீரியம் பாசுபேட்டாக (CePO4) ஆக்சிசனேற்றம் செய்யப்படுகிறது. சீரியம் பாசுபைடு குவார்ட்சு உருக்குக் கலனில் அயோடினுடன் வினைபுரிந்து CeSiP3 சேர்மம் உருவாகிறது.

மேற்கோள்கள்

புற இணைப்புகள்

 

சீரியம் சேர்மங்கள்
பாசுபைடுகள்
பைஜ் ஹோவர்ட்

பைஜ் டல்லாஸ் ஹோவர்ட்  ஒரு அமெரிக்க நடிகை. ஹோவர்ட் திரைப்பட தயாரிப்பாளர் ரான் ஹோவர்ட் மற்றும் எழுத்தாளர் செரில் ஹோவர்ட் ஆகியோருக்கு பிறந்தார்.

ஆரம்ப வாழ்க்கை மற்றும் கல்வி 
பைஜ் டல்லாஸ் ஹோவர்ட் லாஸ் ஏஞ்சல்ஸ், கலிபோர்னியாவில், எழுத்தாளர் செரில் ஹோவர்ட் மற்றும் நடிகர்-இயக்குநர் ரான் ஹோவர்ட் ஆகியோருக்குப் பிறந்தார். அவளுக்கு இரண்டு சகோதரிகள் உள்ளனர்; ஜோஸ்லின் மற்றும் பிரைஸ் மற்றும் ரீட் என்ற சகோதரர். அவரது தந்தை மூலம், பிரைஸ் நடிகர்கள் ரான்ஸ் ஹோவர்ட் மற்றும் ஜீன் ஸ்பீகில் ஹோவர்டின் பேத்தி ஆவார்.

ஹோவர்ட் நியூயார்க் பல்கலைக்கழகத்தின் டிஷ் ஸ்கூல் ஆஃப் ஆர்ட்ஸில் பயின்றார்.

தொழில் 
நியூயார்க் நகரத்தில் உள்ள வைன்யார்ட் திரையரங்கில் ஹோவர்ட் தனது தொழில்முறை மேடையில் அறிமுகமானார், டினா லாண்டவ் இயக்கிய ஜேஎம் பாரியின் மேரி ரோஸ் நாடகத்தில் தலைப்புக் கதாபாத்திரத்தில் நடித்தார்.

மீடியம் மற்றும் 90210 ஆகிய தொலைக்காட்சி நிகழ்ச்சிகளில் விருந்தினராக நடித்த பிறகு, ஹோவர்ட் 2009 ஆம் ஆண்டு நகைச்சுவை அட்வென்ச்சர்லேண்டில் சூ ஓ'மல்லி என்ற திரைப்படத்தில் அறிமுகமானார். பின்னர் அவர் ஸ்டாக்டாக் என்ற வலைத் தொடரில் முக்கிய கதாபாத்திரத்தில் நடித்தார், மேலும் இண்டி நகைச்சுவையான விர்ஜின் அலெக்சாண்டர் மற்றும் சீஸ்கேக் கேசரோல் மற்றும் மால்கம் மெக்டொவலுக்கு ஜோடியாக தி எம்ப்ளாயர் என்ற உளவியல் த்ரில்லரில் நடித்தார். 2013 ஆம் ஆண்டு லாஸ் ஏஞ்சல்ஸ் திரைப்பட விருதுகளில் தி எம்ப்ளாயர் படத்தில் நடித்ததற்காக ஹோவர்ட் சிறந்த துணை நடிகைக்கான விருதை வென்றார்.

திரைப்படவியல்

குறிப்புகள் 

1985 பிறப்புகள்
வாழும் நபர்கள்
அமெரிக்க தொலைக்காட்சி நடிகைகள்
அமெரிக்க நாடக நடிகைகள்
அமெரிக்கத் திரைப்பட நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
நியூயார்க் பல்கலைக்கழகம்

நியூயார்க் பல்கலைக்கழகம் என்பது நியூயார்க் நகரில் உள்ள ஒரு தனியார் ஆராய்ச்சி பல்கலைக்கழகம் ஆகும். நியூயார்க் மாநில சட்டமன்றத்தால் 1831 இல் சாசனம் செய்யப்பட்டது, NYU 1832 இல் ஆல்பர்ட் கலாட்டின் தலைமையிலான நியூ யார்க்கர்களின் குழுவால் சிட்டி ஹால் அருகே ஒரு மதச்சார்பற்ற அனைத்து ஆண் நிறுவனமாக நிறுவப்பட்டது. உலகியல் கல்வி. பல்கலைக்கழகம் 1833 இல் வாஷிங்டன் சதுக்க பூங்காவைச் சுற்றியுள்ள கிரீன்விச் கிராமத்திற்கு  இடம்பெயர்ந்தது. அப்போதிருந்து, பல்கலைக்கழகம் புரூக்ளினின் மெட்ரோடெக் மையத்தில் ஒரு பொறியியல் பள்ளியையும், மன்ஹாட்டன் முழுவதும் பட்டதாரி பள்ளிகளையும் சேர்த்தது. 2019 ஆம் ஆண்டில் 26,733 இளங்கலை மாணவர்கள் மற்றும் 25,115 பட்டதாரி மாணவர்கள் உட்பட மொத்தம் 51,848 பதிவுசெய்யப்பட்ட மாணவர்களுடன், நியூயார்க் பல்கலைக்கழகம் அமெரிக்காவின் மிகப்பெரிய தனியார் பல்கலைக்கழகமாக மாறியுள்ளது.  இது நாட்டில் அதிகம் பயன்படுத்தப்படும் பள்ளிகளில் ஒன்றாகும் மற்றும் சேர்க்கை தேர்ந்தெடுக்கப்பட்டதாகக் கருதப்படுகிறது.

நியூயார்க் நகரத்தில் உள்ள பிரதான வளாகம் கலை மற்றும் அறிவியல் கல்லூரி, கலாட்டின் பள்ளி, ஸ்டெய்ன்ஹார்ட் பள்ளி, ஸ்டெர்ன் ஸ்கூல் ஆஃப் பிசினஸ், டாண்டன் ஸ்கூல் ஆஃப் இன்ஜினியரிங் மற்றும் டிஷ் ஸ்கூல் ஆஃப் ஆர்ட்ஸ் உட்பட பத்து இளங்கலைப் பள்ளிகளாக ஒழுங்கமைக்கப்பட்டுள்ளது. 15 பட்டதாரி பள்ளிகளில் கிராஸ்மேன் ஸ்கூல் ஆஃப் மெடிசின், ஸ்கூல் ஆஃப் லா, வாக்னர் கிராஜுவேட் ஸ்கூல் ஆஃப் பப்ளிக் சர்வீஸ், ஸ்கூல் ஆஃப் புரொபஷனல் ஸ்டடீஸ், சில்வர் ஸ்கூல் ஆஃப் சோஷியல் வொர்க் மற்றும் ரோரி மேயர்ஸ் ஸ்கூல் ஆஃப் நர்சிங் ஆகியவை அடங்கும். பல்கலைக்கழகத்தின் உள் கல்வி மையங்களில் கோரன்ட் கணித அறிவியல் மையம் அடங்கும். 

நியூயார்க் பல்கலைக்கழகம்என்பது உலகளாவிய பல்கலைக்கழக அமைப்பாகும். ஐக்கிய அரபு எமிரேட்ஸில் அபுதாபி (நகரம்) மற்றும் சீனாவில் சாங்காய் ஆகிய இடங்களில் பட்டம் வழங்கும் வளாகங்கள் மற்றும் அக்ரா, பெர்லின், புவெனஸ் அயர்ஸ், புளோரன்சு, லண்டன், லாஸ் ஏஞ்சல்ஸ், மாட்ரிட், பாரிசு, ப்ராக், சிட்னி, டெல் அவிவ், மற்றும் வாஷிங்டன், DC ஆகியவற்றில் கல்வி கற்றல் மையங்கள் உள்ளன. கடந்த கால மற்றும் தற்போதைய ஆசிரியர்கள் மற்றும் முன்னாள் மாணவர்கள் 39 நோபல் பரிசு பெற்றவர்கள், 8 டூரிங் விருது வென்றவர்கள், 5 பீல்ட்ஸ் மெடல்ஸ்டுகள், 31 மேக்ஆர்தர் ஃபெலோஸ், 26 புலிட்சர் பரிசு வென்றவர்கள், 3 நாட்டு தலைவர்கள், 5 அமெரிக்க கவர்னர்கள், 12 அமெரிக்க செனட்டர்கள், 58 அமெரிக்க பிரதிநிதிகள் சபை உறுப்பினர்கள்.

மேற்கோள்கள்

ஐக்கிய அமெரிக்கப் பல்கலைக்கழகங்கள்
Coordinates on Wikidata
இலத்தீன் வார்த்தைகளைக் கொண்ட கட்டுரைகள்
நியூயார்க் நகரம்
மலேசியாவின் ஏழாவது மக்களவை, 1986–1990

மலேசியாவின் ஏழாவது மக்களவை 1986–1990 (மலாய்: Parlimen Malaysia Ketujuh (1986–1990) அல்லது Parlimen Malaysia ke-7; ஆங்கிலம்: 7th Parliament of Malaysia (1986–1990) என்பது மலேசியக் கூட்டமைப்பின் ஏழாவது மக்களவை ஆகும். 

7-ஆவது மக்களவையின் முதல் கூட்டத் தொடர் 6 அக்டோபர் 1986-இல் நடைபெற்றது.

பொது

1986-ஆம் ஆண்டு மலேசிய பொதுத்தேர்தல் (1986 Malaysian General Election) நடைபெற்ற பின்னர் ஏழாவது மக்களவை கூடியது. 

மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் டி.பி. விஜேந்திரன் (23 பிப்ரவரி 1990 வரையில்); முகமது அமீன் தாவூத்; மற்றும் ஓங் தீ கீயாட் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.

மக்களவை அமைப்பு (1982–1986) 

1986-ஆம் ஆண்டு மலேசிய பொதுத்தேர்தலில் 177 இடங்களுக்கு 431 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 148 இடங்களைப் பெற்று ஆட்சியை அமைத்தது. எதிர்க்கட்சியினர் 29 இடங்களைப் பெற்றனர்.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
வெண்டைப் பொரியல்

வெண்டைப் பொரியல் ( ஒக்ரா பொரியல், வெண்டி பொரியல், வெண்டி கறி அல்லது பர்வான் வெண்டி என்றும் அழைக்கப்படுகிறது) என்பது வெண்டைக்காயை சம அளவில் வெட்டி, வாணலியில் கிளறி-வறுத்து தயாரிக்கப்படும் ஒரு உணவு ஆகும்.  கரம் மசாலா மற்றும் உள்நாட்டில் கிடைக்கும் பிற மசாலாப் பொருட்கள் சேர்த்த மசாலா கலவையைப் பயன்படுத்தி இவ்வுணவுப் பொருள் தயாரிக்கப்படுகிறது.

இந்த உணவுப் பொரும் சிறிதளவே எண்ணெய் விட்டு கிளறியோ, வதக்கியோ தயாரிக்கப்படும். வெண்டை வறுவலுக்கும் இதற்கும் முகுந்த வேறுபாடு காணப்படும், வறுவல் நீண்ட நேரமாக வாணலியில் வறுத்து தயாரிக்கப்படும் ஒன்றாகும்

வேகவைத்த சோறு மற்றும் பருப்புடன் அல்லது  சப்பாத்தியுடன் சாப்பிடும் தொடு உணவாகவும் இதை பரிமாறி உண்ணலாம்.

தயாரிப்பு முறை 
சாப்பிடத் தேவையான அளவு வெண்டைக்காய்களை சம அளவில் வெட்டி ஈரம் முழுவதும் காய்ந்த பின்னர், வாணலியில் தேவையான அளவு எண்ணெய் ஊற்றி, அது காய்ந்ததும் கடுகு, உளுந்து போட்டு பின்னர் பெரிய அல்லது  சின்ன வெங்காயம் சேர்த்து நன்றாக வதக்க வேண்டும். 

இவையெல்லாம் பொன்னிறமாக வந்த பின்னர் வெட்டி வைத்துள்ள வெண்டைக்காயை உப்பு மிளகாய்த்தூள் சேர்த்து வதக்க வேண்டும். அதோடு தேவையான கரம் மசாலா அல்லது கறி மசாலாக்கள் சேர்த்து வேகும் வரையில் வதக்கினால், இந்த வெண்டைப் பொரியல் தயாரித்துவிடலாம்.

வெளி இணைப்புகள் 

 அடைத்து வைத்த வெண்டை செய்முறை
 பர்வான் பிந்தி
 வறுத்த வெண்டி அல்லது ஓக்ரா   
 வெண்டி பொரியலில் கலோரிகள் 
இந்திய உணவுகள்
உணவு
அரபு மற்றும் பாரசீக ஆராய்ச்சி நிறுவனம், இராசத்தான்

மவுலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் (MAPRI) என்பது இந்தியாவின் ராஜஸ்தானில் உள்ள டோங் மாவட்டத்தில் அரபு மற்றும் பாரசீக மொழிகளைப்பற்றிய ஆய்வுகளை ஊக்குவிக்கும் மற்றும் மேம்படுத்தும் வகையில் ராசத்தான் அரசாங்கத்தால் 1978 ஆம் ஆண்டில் நிறுவப்பட்ட ஒரு இந்திய மொழி ஆராயச்சி நிறுவனமாகும்,  ராஜஸ்தானில் கண்டறியப்பட்ட பாரசீக மற்றும் அரபு மொழி கையெழுத்துப் பிரதிகளைப் பாதுகாப்பதையும் பேணுவதையும் நோக்கமாகக் கொண்டுள்ளது.

2002 ஆம் ஆண்டில் தொடங்கப்பட்ட இதன் கலைக்கூடத்தில் அரபு மற்றும் பாரசீக மொழிகளில் எழுதப்பட்ட  கையெழுத்து பிரதிகள், பழங்கால புகைப்படங்கள் மற்றும் தபால்தலைகள் ஆகியவைகளோடு கையால் எழுதப்பட்ட ஒரு மிகப் பெரிய குர்ஆன் பிரதியும்  மற்றும் சில வரலாற்று கையெழுத்துப் பிரதிகளும் காட்சிக்கு வைக்கப்பட்டுள்ளன.

சிறப்புகள் 
வரலாறு, கிழக்கியல், இஸ்லாமிய ஆய்வுகள், சூஃபிசம், உருது, அரபு மற்றும் பாரசீக இலக்கியங்கள், பட்டியல்கள், மருந்துகள், சுயசரிதைகள், இடைக்கால வரலாறு, சுதந்திரத்தின் அடிப்படையிலான இலக்கியம், கையெழுத்து, தத்துவம் மற்றும் இலக்கியம் பற்றிய 064 கையெழுத்துப் பிரதிகள் மற்றும் 133 அரிய புத்தகங்களின் தொகுப்பு  இந்நிறுவனத்தின்  வசம் உள்ளது குறிப்பிடத்தக்கது.

இராஜஸ்தான் அரசின் கலை மற்றும் கலாச்சாரத் துறையின் கீழ் இயங்ககிவரும் இந்த ஆராய்ச்சி மையம் அரபு, பாரசீகம் மட்டுமல்லாது சமஸ்கிருதம், உருது போன்ற பிற மொழியில் உள்ள கையெழுத்துப்பிரதிகளையும் பராமரித்து வருகிறது. தொடக்கத்தில் அரபு மற்றும் பாரசீக ஆராய்ச்சி நிறுவனம் என்ற பெயரில் இயங்கி வந்த இந்நிறுவனம் மவுலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் என பெயர் மாற்றம் செய்யப்பட்டுள்ளது.

மேற்கோள்கள் 

 மௌலானா அபுல் கலாம் ஆசாத் அரபு மற்றும் பாரசீக ஆராய்ச்சி நிறுவனம் ராஜஸ்தான், டோங்க்
இராசசுத்தானிலுள்ள அருங்காட்சியகங்கள்
இந்திய ஆவணக் காப்பகங்கள்
நா மே க ரெ வி மகளிர் கல்லூரி

நா.மே.க.ரெ.வி மகளிர் கல்லூரி(NMKRV College for Women), என்பது கர்நாடக மாநிலம் பெங்களூரில் உள்ள ஜெயநகரில் 1973 ஆம் ஆண்டு நிறுவப்பட்ட ஒரு மகளிர் பொது பட்டக் கல்லூரியாகும். பெங்களூர் பல்கலைக்கழகத்துடன் இணைக்கப்பட்டுள்ள  இக்கல்லூரியில் கலை, அறிவியல் மற்றும் வணிகப்பிரிவுகளில்பல்வேறு இளங்கலை மற்றும் முதுகலை படிப்புகள் பயிற்றுவிக்கப்படுகிறது. சமீபத்திலிருந்து முனைவர் பட்ட ஆராய்ச்சி படிப்புகளும் பயிற்றுவிக்கப்படுகிறது. 

திருமதி நாகரத்தினம்மா மேதா கஸ்தூரிரங்க ரெட்டியின் நினைவாகவே இக்கல்லூரிக்கு இப்பெயர் வைக்கப்பட்டுள்ளது. ராஷ்ட்ரீய வித்யாலயா கல்வி நிறுவனம் என்ற தொண்டு நிறுவனம் மூலம் நிர்வகிக்கப்படும் இக்கல்லூரி, 2005 ஆம் ஆண்டில் தன்னாட்சி அந்தஸ்தையும் பெற்றுள்ளது.

துறைகள்

அறிவியல் பிரிவு 

 இயற்பியல்
 வேதியியல்
 கணிதம்
 தாவரவியல்
 விலங்கியல்
 மின்னணுவியல்
 உயிரி தொழில்நுட்பவியல்
 கணினி அறிவியல்

கலை மற்றும் வணிகப்பிரிவு 

 கன்னடம்
 ஆங்கிலம்
 வரலாறு
 அரசியல் அறிவியல்
 சமூகவியல்
 பொருளாதாரம்
 உளவியல்
 இதழியல்
 வியாபார நிர்வாகம்
 வர்த்தகம்

அங்கீகாரம் 
பல்கலைக்கழக மானியக் குழுவால் (UGC) அங்கீகரிக்கப்பட்டுள்ள இக்கல்லூரி தேசிய மதிப்பீடு மற்றும் தரச்சான்று அவையினால் மதிப்பீடு செய்யப்பட்டு தரமளிக்கப்பட்டுள்ளது.

2010 ஆம் ஆண்டில் பல்கலைக்கழக மானியக் குழுவால் இக்கல்லூரியானது , "சிறப்பு சாத்தியக்கூறுள்ள கல்லூரி"  என விருதளிக்கப்பட்டுள்ளது.

மேற்கோள்கள் 

கர்நாடகப் பல்கலைக்கழகங்களும் கல்லூரிகளும்
பணிக்குழு கட்சி

கோலோங்கன் காரிய கட்சி அல்லது பொதுவாக கோல்கர் கட்சி என்று சுருக்கமாக அழைக்கப்படுவது இந்தோனேசியாவில் உள்ள ஒரு அரசியல் கட்சியாகும்.இது 1964 இல் கோலோங்கன் காரியாவின் (செக்பர் கோல்கர்) இணைச் செயலகமாக நிறுவப்பட்டது, மேலும் 1971 இல் தேசியத் தேர்தல்களில் கோல்கர் (கோலோங்கன் காரிய) என்ற பெயரில் முதல் முறையாக பங்கேற்றது.

கோல்கர் கட்சி 1971 முதல் 1999 வரை ஜனாதிபதி சுகார்த்தோ மற்றும் பி.ஜே. தலைமையில் ஆட்சியில் இருந்தது. ஹபிபி

தலைவர்கள்
 பிரிக். ஜெனரல் ஜுஹார்டோனோ (1964–1969)
மேஜர். ஜெனரல் சுப்ராப்தோ சுகோவதி (1969–1973)
மேஜர். ஜெனரல் அமிர் முர்டோனோ (1973–1983)
லெப்டினன்ட். ஜெனரல் சுதர்மோனோ](1983–1988)
லெப்டினன்ட். ஜெனரல் வஹோனோ(1988–1993)
 ஹார்மோகோ (1993–1998)
 அக்பர் தண்ட்ஜங் (1998–2004)
 ஜூசுஃப் கல்லா (2004–2009)
 அபுரிசல் பக்ரி  (2009–2014)
அபுரிசல் பக்ரி மற்றும் அகுங் லக்சோனோ (2014–2016) இடையே சர்ச்சைக்குரியது
செட்யா நோவாண்டோ (2016–2017)
ஏர்லாங்கா ஹார்டார்டோ (2017–தற்போது)

தேர்தல் முடிவுகள்

சட்டமன்ற தேர்தல் முடிவுகள்

குடியரசுத் தலைவர் தேர்தல்

மேற் சான்றுகள் 

இந்தோனேசியாவில் அரசியல் கட்சிகள்
இந்தோனேசியா
டென் மொழி

டென் மொழி  (சீனத்தில் யாங்குவாங் என்றும் அழைக்கப்படுகிறது) என்பது தெற்கு குய்சோவில் உள்ள பிங்டாங் மற்றும் ஹுயிஷூய் மாவட்டங்களில் பேசப்படும் காம்-சுய் மொழியாகும். இது யாங்குவாங் மக்களால் பேசப்படுகிறது. யாங்குவாங் மொத்தம் 71 எழுத்துக்களைக் கொண்டுள்ளது, இதில் இரண்டாம் நிலை உச்சரிப்புகளும் அடங்கும். இந்த மொத்தம் உள்ள 71 எழுத்துக்களில், 9 உயிரெழுத்துக்கள் மற்றும் 8 கோடாக்கள் உள்ளன. போ (1997:138-139) யாங்குவாங்கின் மூன்று முக்கிய பேச்சுவழக்குகளைப் பட்டியலிடுகிறார்: ஹெடாங், ஹெக்ஸி மற்றும்  ஹுஷுய்.

வரலாறு 
"யாங்குவாங்" என்பது மிங் வம்சத்தின் பதிவான துஷி ஃபங்யு ஜியாவோவில் குறிப்பிடப்பட்டுள்ளது. அதன் படி, "சிஜோவின் மேன் மக்கள் யாங்குவாங், கெலாவ், முயாவோ (முலாவ்), மற்றும் மியாவோசி (மியாவோசி)". யாங்குவாங் மக்கள் தங்களை ai11 raːu11 என்று அழைத்தனர். ஹுய்சுய் கவுண்டியின் யாங்குவாங், க்ஸியோ மாவட்டம்  மற்றும் க்ஸிகுங் சங்கமோ மக்கள் தங்களை ai11 thən35 (போ 1997) என்று அழைத்தனர்.

ஒலியியல் 
யாங்குவாங் மொத்தம் 71 எழுத்துக்களைக் கொண்டுள்ளது, இதில் இரண்டாம் நிலை உச்சரிப்புகளும் அடங்கும். இந்த மொத்தம் உள்ள 71 எழுத்துக்களில், 9 உயிரெழுத்துக்கள் மற்றும் 8 கோடாக்கள் உள்ளன. இந்த உயிர் எழுத்துக்கள் மற்ற கோடாக்களுடன் சேர்ந்து மற்ற எழுத்துக்கள் உருவாகின்றன. பத்தாவது உயிர் எழுத்து ஒன்றும் உள்ளது, அது எதனுடனும் சேராத எழுத்து.

பேச்சுவழக்குகள் 
போ (1997:138-139) யாங்குவாங்கின் மூன்று முக்கிய பேச்சுவழக்குகளைப் பட்டியலிடுகிறார்.

 ஹெடாங்: 15,000க்கும் மேற்பட்ட மக்களால் பேசப்படுகிறது, அவர்களில் 10,000 பேர் தினசரி மொழியைப் பயன்படுத்துகின்றனர். இது பிங்டாங் கவுண்டியில் உள்ள கபு மற்றும் ஜெமி நகரங்களில் பிங்டாங் ஆற்றின் கிழக்கே பேசப்படுகிறது. அதே போல் மேற்கு துஷான் கவுண்டியின் சில பகுதிகளிலும் பேசப்படுகிறது. அவற்றின் சுயச்சொல் ai1 raːu1 ஆகும். போ (1997) அதிகம் படித்த பிரதிநிதி பேச்சுவழக்கு இதுதான்.
 ஹெக்ஸி: சுமார் 10,000 மக்கள்தொகையில் 2,000 பேர் பேசுபவர்கள். இது ஜெமி டவுன்ஷிப், பிங்டாங் கவுண்டி (லியுடோங்பா மற்றும் ஜியாகிங் கிராமங்களில்) மற்றும் அண்டை பகுதிகளில் உள்ள பிங்டாங் நதிக்கு மேற்கே பேசப்படுகிறது.
 ஹுஷுய்: சுமார் 2,000-3,000 மக்கள்தொகையில் வயதானவர்களால் மட்டுமே பேசப்படுகிறது. நடுத்தர வயதினரும் இளையவர்களும் ஹுஷுய் வகை மொழி பேசுவதில்லை. இது ஹுஷுய் கவுண்டியில் பேசப்படுகிறது. இது யஓஷொ கிராமத்தைச் சுற்றி பேசப்படுகிறது, ஆனால் யஓஷொயில் இல்லை. இது மிகவும் மாறுபட்ட பேச்சுவழக்கு. அவர்களின் சுயச்சொல் ai1 thən2 . அவர்களின் முன்னோர்கள் 1800களில் லியுடோங்பாலிருந்து இடம்பெயர்ந்ததாக கூறப்படுகிறது.

உசாத்துணை 

சீன மொழிகள்